

Informācija presei

20.11.2014

**Latvijas biškopji Eiropas mēroga akcijā**

 Šā gada 21. novembrī biškopji iesaistīsies Eiropas mēroga akcijā “Eiropas medus brokastis” („European Honey Breakfast”) un nodrošinās tuvākajās skolās bezmaksas medus degustāciju skolēniem, pastāstot par medu, bitēm un bišu nozīmi apputeksnēšanā un bioloģiskās daudzveidības saglabāšanā.

 Tādējādi tiks popularizēti biškopības produkti, biškopības nozare un biškopja arods plašai jauniešu auditorijai.

 Aicinājumu visām ES dalībvalstīm piedalīties akcijā ir nosūtījis Slovēnijas Republikas Lauksaimniecības un vides ministrs Dejans Židans, aicinot ik gadu novembra trešajā piektdienā visās Eiropas skolās un bērnudārzos popularizēt veselīgus biškopības produktus.

 Zemkopības ministrija un Izglītības un zinātnes ministrija ir nosūtījušas vēstules visām skolām, informējot par šo akciju un aicinot skolas iesaistīties, un atbalstīt biškopjus.

Degustācijas skolās nodrošinās:

|  |  |
| --- | --- |
| Vladimirs Naglis | Vecpiebalgas bērnudārzs |
| Mārtiņš Ozoliņš | Lēdurgas PII Lācītis |
| Gita Lavrinoviča | Ābeļu pamatskola |
| Ilze Naudiņa | Jaunannas Mūzikas un mākslas pamatskola |
| Gunta Otto | Aizkraukles pilsētas sākumskola |
| Agita Sormule | Striķu pamatskola |
| Jānis Sietiņsons | Egļu gatve 9, Priekuļi, Priekuļu pagasts |
| Sandris Akmans | Rīgas Avotu pamatskola |
| Oskars Spalis | Īslīces vidusskola |
| Zane Eglīte | Skrundas PII Liepziediņš |
| Dagnija Grieze | Tārgales pamatskola |
| Vera un Gunārs Pūliņi - Ciņi | Ances pamatskola |

Informāciju sagatavoja:

Līga Lapiņa Lapšina

Latvijas Biškopības biedrība

Tālr.:25902500